laion/Wikipedia-Exotic huggingface dataset:
עונת 1990/1991 בגביע קוראץ'

עונת 1990/1991 בגביע קוראץ' הייתה המהדורה ה-20 של תחרות פיב"א לקבוצות כדורסל אירופיות, שנערכה בין 21 בספטמבר 1990 ל-27 במרץ 1991. פלקנסטרו קאנטו מאיטליה ניצחה בגמר את ריאל מדריד מספרד וזכתה בטורניר בפעם הרביעית. שלב הבתים נערך בארבעה בתים בני ארבע קבוצות, והקבוצות בשני המקומות הראשונים בכל בית העפילו לרבע הגמר. הפועל ירושלים והפועל תל אביב, שסיימו במקום הרביעי והשישי בהתאמה בעונת 1989/1990 בליגה הלאומית בכדורסל, ייצגו את ישראל בתחרות. הפועל ירושלים הודחה בסיבוב הראשון על ידי רג'ו קלבריה לאחר שהפסידה 153–165 (62–71 ברג'ו די קלבריה ו-91–94 בירושלים). הפועל תל אביב הוגרלה בסיבוב הראשון מול בוברי ביטום וניצחה 213–185 (125–98 בביטום ו-88–87 בתל אביב), ובסיבוב השני הוגרלה מול אולימפיה ליובליאנה וניצחה 171–170 (ניצחון 77–67 בתל אביב והפסד 94–103 בליובליאנה). בשלב הבתים הודחה לאחר שסיימה במקום הרביעי בבית עם שרלוטנבורג (ניצחון 92–69 בבית והפסד 87–116 בחוץ), ציבונה זאגרב (ניצחון 85–79 בבית והפסד 68–124 בחוץ) ויובקזרטה באסקט (הפסדים 76–90 בחוץ ו-73–80 בבית). תוצאות, באתר פיב"א אירופה Linguasport, באתר Linguasport המשחק נגמר בתוצאה 76–85 להפועל ירושלים, מה שהותיר את תוצאת המפגשים בשוויון 147–147. המשחק נשלח להארכה, בה ניצחה רג'ו קלבריה 94–91 והעפילה לשלב הבא המשחק נגמר בתוצאה 79–77 לריאל מדריד, מה שהותיר את תוצאת המפגשים בשוויון 150–150. המשחק נשלח להארכה, בה ניצחה פלקנסטרו קאנטו 93–95 וזכתה בטורניר
דארלין'

דארלין' (באנגלית: Darlin') הייתה להקת רוק צרפתית שהוקמה בשנת 1992 על ידי לורן ברנקוביץ', תומא בנגלטר וגי-מנואל דה הומם-קריסטו. הלהקה הוציאה את שיריה בחברת התקליטים Duophonic של סטריאולאב. חברי הלהקה המשיכו ללהקות המצליחות דאפט פאנק ופיניקס. שמם נלקח מהשיר של הביץ' בויז באותו שם. הלהקה הוציאה את שיריה בחברת התקליטים Duophonic של סטריאולאב, הכלולה באוסף Shimmies In Super 8 עם סטריאולאב, Huggy Bear ו-Colm. ב-1995 הם הופיעו באוסף De La Viande Pour Le Disco?, שיצא לאור על ידי בננה ספליט. קלטת נדירה זו במהדורה מוגבלת הכילה שני שירים של דארלין' שלא פורסמו, בשם "Untitled 18" ו-"Untitled 33". ביקורת במגזין המוזיקה הבריטי מלודי מייקר כינתה את המוזיקה "ת'ראש פאנקי מטומטם" ("Daft punky thrash"). כך, לאחר שהלהקה קצרת הימים התפרקה, בנגלטר ודה הומם-קריסטו הקימו את דאפט פאנק, פרויקט מוזיקה אלקטרונית מצליח ובעל שם עולמי, משנת 1993 ועד פירוקו מאוחר יותר בשנת 2021. בינתיים הצטרף ברנקוביץ' לאחיו הצעיר כריסטיאן מזלאי בלהקת פיניקס. השלושה נשארו חברים, והופיעו יחד כאשר דאפט פאנק הופיעו בהפתעה במהלך הדרן המופע של פיניקס במדיסון סקוור גארדן באוקטובר 2010. Shimmies In Super 8 (אפריל 1993, Duophonic) (אוסף עם Stereolab, Huggy Bear ו-Colm) - "Cindy So Loud" ו-"Darlin'" De La Viande pour le disco? (1995, בננה ספליט) (אוסף אמנים שונים) - "Untitled 18" ו-"Untitled 33" דארלין', באתר Last.fm (באנגלית) דארלין', באתר MusicBrainz (באנגלית) דארלין', באתר Discogs (באנגלית) דארלין', באתר Songkick (באנגלית) Lynskey, Dorian (2013-05-18). "Daft Punk: the midas touch". The Observer (באנגלית בריטית). ISSN 0029-7712. נבדק ב-2024-03-29. "Various - Shimmies In Super 8" "Various - Shimmies In Super 8" "Review of Shimmies In Super 8." Melody Maker Apr.-May 1993: n. pag. Web. 6 Apr. 2013. BrooklynVegan Staff, Daft Punk played w/ Phoenix @ Madison Square Garden (pics), BrooklynVegan (באנגלית אמריקאית)
נילקנטה סומיאג'י

נילקנטה סומיאג'י (הינדית: नीलकण्ठ सोमयाजि‏; 1444–1544) היה מתמטיקאי ואסטרונום הודי אשר השתייך לאסכולת קראלה של המתמטיקה ההודית. בין היתר, כתב את החיבור האסטרונומי Tantrasamgraha ב-1501. הוא גם כתב את ה-Aryabhatiya Bhasya שכוללת עבודה על הצגת טורים אינסופיים ובעיות באלגברה, בגאומטריה, ותוצאות רבות של חשבון אינפיניטסימלי. ספר נוסף, ה-Grahapareeksakrama, הוא מדריך לתצפיות אסטרונומיות בהתבסס על המכשור שהיה מוכר לבני זמנו. בתחום האסטרונומיה הוא כתב ספר Tantrasangraha וחקר בו נוגה וכוכב חמה. חישובים שלו בהקשר למרכז שלהם היו המדויקים ביותר עד למאה ה-17. בספר נוסף, Aryabhatiyabhasya, הוא פיתוח את המודל ההליוצנטרי חלקי של מערכת השמש. לפי מודל זה, כוכבי הלכת מסתובבים סביב השמש והשמש מסתובבת סביב כדור הארץ. מודל זה היה די מדויק לזמנו. מדיה וקבצים בנושא נילקנטה סומיאג'י בוויקישיתוף נילקנטה סומיאג'י, באתר MacTutor (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הדיוויזיה ה-362 (ורמאכט)

הדיוויזיה ה-362 (בגרמנית: 362. Infanterie-Division), הייתה דיוויזיה של הוורמכאט במהלך מלחמת העולם השנייה, שפעלה בין השנים 1943 עד 1945. הדיוויזיה הוקמה באיטליה, והשתתפה במערכה האיטלקית במשך כל תקופת שירותה. היא הייתה מעורבת בטבח של 97 אזרחים במה שמכונה טבח בנדיקטה, שהתרחש בפיימונטה באפריל 1944. דיוויזיית הרגלים ה-362 הוקמה באיטליה, באזור סביב רימיני, בתקופה שבין אוקטובר לנובמבר 1943. היא הוקמה רשמית ב-15 בנובמבר בפיקודו של גנרל-לויטננט היינץ גריינר. הדיוויזיה התרכזה באופן נומינלי באחריותו של המחוז הצבאי VII, והתרכזה בפיסן. זו הייתה דיוויזיה מטיפוס 44, שהיו לה שישה גדודי חי"ר בניגוד לתשעה בדיוויזיה קונבנציונלית, וגם היו לה פחות כוחות ממונעים. הליבה שלה, כולל גריינר ומטה הדיוויזיה שלו, היו שרידי דיוויזיית הרגלים ה-268, ששירתה בעבר בחזית המזרחית ולאחרונה פורקה בעקבות אבדות משמעותיות שנגרמו בקרב קורסק ובנסיגה שלאחר מכן. מספר כוחות הרגלים הוגבר עם גדודים מהדיוויזיות 44, 52, 76 ו-305. הקרב הראשון שלה היה בקרב אנציו בינואר 1944 וכאשר בעלות הברית הצליחו לפרוץ את ההגנות הגרמניות ארבעה חודשים לאחר מכן, הדיוויזיה נדרסה. לפני כן, הדיוויזיה הייתה מעורבת בטבח בנדיקטה, שהתרחש בפיימונטה בין 6 ל-7 באפריל 1944, שם הוצאו להורג 97 אזרחים. במהלך הנסיגה לרומא, ספגה הדיוויזיה אבדות כבדות במהלך התקדמות בעלות הברית והיה צורך לבנותה מחדש. שניים מגדודי הרגלים המקוריים שלה פורקו והוחלפו ברגימנטים הרגלים 1059 ו-1060, שהועברו מדיוויזיית הרגלים ה-92 שנוסדה לאחרונה. כשחזרה לחזית בקו הגותי, היא איישה את קווי החזית ליד פירנצה ומאוחר יותר בבולוניה. במהלך מבצע גריפשוט, המתקפה הגדולה האחרונה שהשיקו כוחות בעלות הברית בחזית האיטלקית, כותרה הדיוויזיה ליד נהר הפו על ידי הכוחות האמריקאים. היא נכנעה ב-23 באפריל 1945. חלק ממרכיבי הדיוויזיה הוכרעו על ידי כוחות ניו זילנדים שהתקדמו לטריאסטה . היינץ גריינר (15 בנובמבר 1943 – 31 בדצמבר 1944) מקס ריינוואלד (1 בינואר 1945 – פברואר 1945) אלואיס ובר (פברואר 1945 – 16 באפריל 1945) מקס ריינוואלד (17 באפריל 1945 – 23 באפריל 1945) הדיוויזיה ה-362 באתר lexikon-der-wehrmacht (בגרמנית) "Benedicta Bosio 06.04.1944" (באיטלקית). Atlas of Nazi and Fascist Massacres in Italy. נבדק ב-20 בספטמבר 2018. {{cite web}}: (עזרה) "356. Infanterie Division" (באיטלקית). Atlas of Nazi and Fascist Massacres in Italy. נבדק ב-20 בספטמבר 2018. {{cite web}}: (עזרה)
אילן ירימי

אילן ירימי (נולד ב-6 בינואר 1975) הוא ראש המועצה המקומית קריית עקרון. נולד וגדל בקריית עקרון. למד בבית הספר יסודי "אוהל מאיר" בקריית עקרון. ובתיכון קריית החינוך אמי"ת המר רחובות. בצה"ל שירת בחיל הקשר ובמפקדת חילות השדה. ב-2013 נבחר למועצת קריית עקרון. משנת 2018 כיהן כסגן ראש המועצה בפועל. בנוסף לתפקידו כסגן ראש המועצה בפועל, כיהן במגוון תפקידים כגון: מחזיק תיקי שיפור פני העיר, פיקוח, השירותים החברתיים. ירימי שימש כחבר בית נבחרי ההסתדרות, יו"ר ועדת מכרזים, יו"ר ועדת איכות הסביבה, חבר ועדת הבחירות המרכזית ויו"ר מטה הבחירות של ראש הממשלה בנימין נתניהו ביישוב במשך 10 שנים. לאחר שהודיע באוגוסט 2023 על כוונתו להתמודד על ראשות מועצת קריית עקרון בבחירות המקומיות ב-2024 גבר בסיבוב שני על ראש המועצה חובב צברי וניצח כשזכה ל-72.8% מהקולות לעומת 27.2% שקיבל צברי. רשימתו זכתה לארבעה מושבים מתוך 11. ירימי בוגר לימודי תעודה בתחום בריאות הציבור והסביבה. בוגר לימודי תעודה במנהל ומדיניות ציבורית. בוגר קורס דירקטורים. בעל התמחות במסגרת המרכז לשלטון מקומי בתחום רישוי עסקים. הוא גרוש ואב לשניים. מתגורר בקריית עקרון. מדיה וקבצים בנושא אילן ירימי בוויקישיתוף אילן ירימי, ברשת החברתית פייסבוק כתבי ישראל היום, הבחירות המקומיות, סיבוב שני: תוצאות האמת, באתר ישראל היום, 10 במרץ 2024
הדיוויזיה ההררית השמינית (ורמאכט)

הדיוויזיה ההררית השמינית (בגרמנית: 8. Gebirgs-Division) הייתה דיוויזיה הררית של הורמאכט שלחמה במלחמת העולם השנייה. הדיוויזיה הוקמה ב-27 בפברואר 1945 על ידי שינוי שמה בספטמבר 1944 של הדיוויזיה ההררית ה-157, אשר בעצמה הוקמה מדיוויזיית הרגלים ה-157, שהייתה חלק מקורפוס המילואים ה-64 והוקמה בנובמבר 1942, ואשר השתתפה במבצעים נגד המאקי של ורקור. הדיוויזיה הוצבה בצרפת עד הכניעה האיטלקית, אז עברה לאיטליה ולקחה 5,772 שבויים ביומיים במהלך פירוק הצבא האיטלקי. הדיוויזיה נשארה באיטליה למשך שארית המלחמה ונכנעה לאמריקאים באפריל 1945. גנרל-לויטננט פאול שריקר מדיה וקבצים בנושא הדיוויזיה ההררית השמינית בוויקישיתוף דיוויזיית המילואים ה-157 באתר lexikon-der-wehrmacht (בגרמנית) הדיוויזיה ההררית ה-157 באתר lexikon-der-wehrmacht (בגרמנית) הדיוויזיה ההררית ה-8 באתר lexikon-der-wehrmacht (בגרמנית) "Divisionseinheiten der 157. Gebirgs-Division / 8. Gebirgs-Division". Lexikon der Wehrmacht. נבדק ב-2009-01-04. Wendal, Marcus. "8. Gebirgs-Division". Axis History. נבדק ב-2009-01-04.
פלצ'ינטה גונדל

פלצ'ינטה גונדל או פנקייק גונדל (בהונגרית: Gundel-palacsinta) הוא קינוח מהמטבח ההונגרי. את פלצ'ינטה גונדל הראשון הכין השף ובעל המסעדה קארוי גונדל (ספרי הגסטרונומיה שלו הם בין היצירות הטובות והידועות ביותר בנושא המטבח ההונגרי. עם יצירותיו גם בשפות זרות, הוא הפך לפופולרי את המטבח ההונגרי והגביר את התיירות בתערוכות הבישול ובמצגות שלו. הוא היה מהאישים המובילים בתעשיית המסעדנות והמלונאות ההונגרית). הוא הגיש את הפנקייק במילוי אגוזי מלך, רום וצימוקים טחונים עם ציפוי שוקולד מריר עשוי חלמון ביצה, שמנת מתוקה ואבקת קקאו. המתכון המקורי סודי; רק מסעדת גונדל יודעת אותו במדויק. המסעדה מגישה בשנה, גם היום, 25,000 מנות של פלצ'ינטה גונדל לאורחיו, עבורן משתמשים ב-1000 ק"ג אגוזים ו-500 ק"ג שוקולד. הקינוח מוכר היטב במטבח האוסטרי. פנקייק זה מוצע באוסטריה לפעמים בתור "פלצ'ינקה שוקו-אגוזים" (Schoko-Nuss-Palatschinke) או "פלצ'ינקה אגוזים" (Nuss-Palatschinke). לרוב הוא מוגש עם קצפת ובדרך כלל אינו מכיל צימוקים. מלון זאכר מציג אותו על פי המתכון המקורי, עם אגוזי מלך מקורמלים. Christoph Wagner und Hotel Sacher (Hrsg.): Süsses aus dem Sacher. Pichler, 2007, ISBN 978-3-85431-440-0. מתכון לפלצ'ינטה גונדל "Egy igazi desszert ikon: a Gundel palacsinta" (בהונגרית). אורכב מ-המקור ב-2020-10-26.
Not a Second Time

"Not a Second Time" (בעברית: "לא פעם שנייה") הוא שיר של להקת הרוק הבריטית הביטלס. הוא נכתב על ידי ג'ון לנון, אך ניתן קרדיט לשותפות לנון-מקרטני. השיר יצא לראשונה באלבומם הבריטי השני של הביטלס, With the Beatles, ובאלבומם האמריקאי השני, Meet the Beatles!. לנון אמר שהוא "ניסה לכתוב סמוקי רובינסון או משהו כזה בזמנו". השיר הוקלט בתשעה טייקים ב-11 בספטמבר 1963 באולפני EMI. לפי איאן מקדונלד: ג'ון לנון - שירה, גיטרה אקוסטית פול מקרטני - גיטרה בס ג'ורג' האריסון - גיטרה אקוסטית רינגו סטאר - תופים ג'ורג' מרטין - מפיק, פסנתר נורמן סמית' - טכנאי קול סטיבי מור ביצע גרסת כיסוי לשיר בשנת 1978 באלבומו The North. רוברט פאלמר ביצע גרסת כיסוי לשיר בשנת 1980 באלבומו Clues, והוסיף בית שני הכולל מילים חדשות שאינן בגרסה המקורית. הפריטנדרס ביצעו גרסת כיסוי לשיר בשנת 1990 כרצועת בונוס בסינגל Sense of Purpose. The Smithereens באלבומם משנת 2007 Meet The Smithereens!. רוזאן קאש כללה את השיר בכמה גרסאות בינלאומיות של אלבום הבכורה שלה בקולומביה משנת 1979, Right or Wrong. מידע על היצירה "Not a Second Time" באתר מיוזיק בריינז The Beatles, The Beatles Anthology, 2000, עמ' 96, ISBN 0-8118-2684-8 מארק לואיסון, The Beatles Recording Sessions, 1988, עמ' 35, ISBN 0-517-57066-1 איאן מקדונלד, Revolution in the Head: The Beatles' Records and the Sixties, 2005, עמ' 97, ISBN 1-84413-828-3
Push the Limits

"Push the Limits" (בעברית: "לִדְחֹף אֶת הַגְּבוּלוֹת") הוא שיר של הפרויקט המוזיקלי הגרמני אניגמה. הוא פורסם ב-17 באפריל 2000 כסינגל השני והאחרון מתוך אלבום האולפן הרביעי שלהם, The Screen Behind the Mirror (2000). את השיר הוציאו חברות התקליטים וירג'ין רקורדס ו-EMI רקורדס ברחבי העולם. השיר הוקלט באולפני א.ר.ט. הנמצאים בביתו של המפיק המוזיקלי הרומני-גרמני מיכאל קרצו באי איביזה, ופורסם חמישה חודשים לאחר הסינגל "Gravity of Love". עטיפתו של "Push the Limits" דומה לזו של עטיפת האלבום The Screen Behind the Mirror, בו נכלל. במרוצת השנים, צבר "Push the Limits" מיליוני השמעות בספוטיפיי. הווידאו קליפ הנלווה של השיר מציג שני ילדים צעירים (ילד וילדה) נלחמים בסגנון קנדו. הקליפ מציג גבר ואישה צעירים בשלושה קווי עלילה שונים – אך קשורים. השניים ניגשים למכונת ארקייד לשני שחקנים הממוקמת במגרש פתוח. שניהם בוחרים דמות במשחק שנוצרה בהשראת קנדו. רואים אותם כשהם לובשים את השריון ומכינים את עצמם למשחק, הילד לבוש שחור והאישה בלבן. בינתיים, סט תמונות שלישי מציג את הגבר והאישה המדמים יחסי מין במיטה הנמצאת באותו שדה, אך שניהם לובשים מסכות פשוטות עם הבעות עצובות המרמזות שהמעשים המדומים אינם בהסכמה מוחלטת. ככל שהקליפ מתקדם, סצנות המיטה נעשות אינטנסיביות יותר. הגבר מקבל את ידו על העליונה בשתי הסצנות אבל האישה נלחמת עד שהוא מפסיד. הקליפ צולם בדרום אפריקה, והדוגמנית הברזילאית מילין זרדו משחקת גם בתור האישה וגם בתור לוחמת הקנדו. מידע על הסינגל "Push the Limits" באתר מיוזיק בריינז מידע על היצירה "Push the Limits" באתר Discogs סרטון השיר "Push the Limits" באתר יוטיוב Push The Limits, 2000-01-01, נבדק ב-2024-03-29 Enigma – Push The Limits Gravity Of Love, 1999-11-15, נבדק ב-2024-03-29 The Screen Behind The Mirror, 2000-01-01, נבדק ב-2024-03-29 Enigma - Push The Limits (Official Video), נבדק ב-2024-03-29 EnigmaVEVO (2009-03-10), Enigma - Push The Limits (Official Video), נבדק ב-2024-08-17
Turn Around (שיר של אניגמה)

"Turn Around" (בעברית: "תִּסְתּוֹבֵב") הוא שיר של הפרויקט המוזיקלי הגרמני אניגמה. הוא פורסם בשנת 17 בספטמבר כסינגל המוביל והיחיד מתוך אלבום הלהיטים הראשון שלהם, Love Sensuality Devotion: The Greatest Hits (2001). את השיר הוציאו חברות התקליטים וירג'ין רקורדס ו-EMI רקורדס ברחבי העולם. עטיפת הסינגל היא גרסה פשוטה של Love Sensuality Devotion: The Greatest Hits. בשיר ניתן לשמוע מספר לחישות חלשות של הזמרת הגרמנייה סנדרה, שהייתה אז אשתו של המייסד של אניגמה, מיכאל קרצו. במרוצת השנים, צבר "Out from the Deep" מיליוני השמעות בספוטיפיי. את "Turn Around" כתבו מיכאל קרצו וינס גאד עבור אלבום הלהיטים הראשון של אניגמה, Love Sensuality Devotion: The Greatest Hits (2001). הוא נועד לצאת כסינגל שנועד לעזור בקידום המסחרי של האלבום. השיר נכתב בצורה שונה משאר השירים של אניגמה, כיוון שהוא כלל אזכורים לשירים שונים שפורסמו. בבית הראשון מוזכר שם השיר, "Turn Around" – ואחריו סם פסיכדלי בשם LSD. כבר באותו הבית ישנו אזכור של "Age of Loneliness" משנת 1994. אחריו מוזכרים "Beyond the Invisible" ו-"The Prism of Life" משנת 1996. אחריהם, "The Child In Us" ו-"Gravity of Love" ואז "Morphing Thru Time". לקראת הבית סוף השיר, מוזכר האלבום The Screen Behind the Mirror ושיר הנושא מתוכו בעל אותו השם. אחריהם, "The Voice & the Snake", "Principles of Lust", "The Eyes of Truth", ו-"T.N.T. for the Brain". השיר האחרון שמוזכר הוא "The Roundabout" מתוך Le Roi Est Mort, Vive Le Roi! (1996). הווידאו קליפ הרשמי של "Turn Around" עסק בקונספט של מסע בחלל בין גלקטי וגילוי עולמות לא ידועים ומסתוריים אחרים. בתמונות הראשונות של הקליפ בלטה ההתייחסות לסרט "2001: אודיסיאה בחלל" (1968) מאת סטנלי קובריק. תקליטור סינגל שתי-רצועות "Turn Around" (עריכת רדיו) – 3:53 "Turn Around" (גרסת צ'ילד קלאב מיקס) – 5:27 תקליטור סינגל שלוש-רצועות עם וידאו "Turn Around" (עריכת רדיו) – 3:53 "Turn Around" (נורת'ן לייטס קלאב מיקס) – 10:40 "Gravity of Love" (צ'ילד קלאב מיקס) – 5:27 "Turn Around Multimedia Track" מידע על הסינגל "Turn Around" באתר מיוזיק בריינז מידע על היצירה "Turn Around" באתר Discogs Love Sensuality Devotion: The Greatest Hits, 2001-01-01, נבדק ב-2024-07-27 Turn Around, 2001-09-17, נבדק ב-2024-07-27 Love Sensuality Devotion: The Greatest Hits by Enigma, Genius (באנגלית) Enigma – Turn Around, נבדק ב-2024-07-27 Release group “Age of Loneliness” by Enigma - MusicBrainz, musicbrainz.org Enigma – Beyond the Invisible, נבדק ב-2024-07-27 Enigma – Prism of Life, נבדק ב-2024-07-27 Enigma – The Child in Us, נבדק ב-2024-07-27 Enigma (Ft. Ruth-Ann) – Gravity of Love, נבדק ב-2024-07-27 Enigma – Morphing thru Time, נבדק ב-2024-07-27 Enigma – The Screen behind the Mirror, נבדק ב-2024-07-27 Enigma – The Voice & The Snake, נבדק ב-2024-07-27 Enigma – Principles of Lust (Everlasting Lust), נבדק ב-2024-07-27 Enigma – The Eyes of Truth, נבדק ב-2024-07-27 Enigma – T.N.T. for the Brain, נבדק ב-2024-07-27 Enigma – The Roundabout, נבדק ב-2024-07-27 EnigmaVEVO (2016-06-27), Enigma - Turn Around (Official Video), נבדק ב-2024-07-27
Love Sensuality Devotion: The Greatest Hits

Love Sensuality Devotion: The Greatest Hits הוא אלבום הלהיטים הראשון של הפרויקט המוזיקלי הגרמני אניגמה. הוא פורסם ב-8 באוקטובר 2001 בהוצאת חברת התקליטים וירג'ין רקורדס. האלבום, יחד עם Love Sensuality Devotion: The Remix Collection נחשבים לסגירת הפרק הראשון של מיכאל קרצו באניגמה. אלבום הלהיטים כולל את רוב הסינגלים של אניגמה, ורצועות אלבומים נבחרות, משנת 1990 עד 2001. שלוש רצועות נדלו מתוך אלבום הבכורה של אניגמה, MCMXC a.D. (1990), ארבע רצועות נדלו מתוך The Cross of Changes (1993), ארבע רצועות נדלו מתוך Le Roi Est Mort, Vive Le Roi! (1996), חמש רצועות נדלו מתוך The Screen Behind the Mirror (2000), והאלבום כולל גם סינגל חדש "Turn Around" והקדמה שלו "The Landing". מידע על האלבום Love Sensuality Devotion: The Greatest Hits באתר MusicBrainz מידע על האלבום Love Sensuality Devotion: The Greatest Hits באתר AllMusic האלבום Love Sensuality Devotion: The Greatest Hits באתר Discogs Trilogy באתר Discogs Love Sensuality Devotion: The Greatest Hits, 2001-01-01, נבדק ב-2024-03-30 Love Sensuality Devotion: The Remix Collection, 2001-01-01, נבדק ב-2024-03-30 "Gold-/Platin-Datenbank (Enigma; 'Love Sensuality Devotion')" "British album certifications – Enigma – Love Sensuality Devotion" "New Zealand album certifications – Enigma – Love Sensuality Devotion: The Greatest Hits" Salaverrie, Fernando (September 2005). Sólo éxitos: año a año, 1959–2002 (PDF) (in Spanish) (1st ed.). Madrid: Fundación Autor/SGAE. p. 958. ISBN 84-8048-639-2. Retrieved 26 August 2019. "Canadian album certifications – Enigma – LSD-Love, Sensuality, Devotion"
סמריום פנטפוספיד

סמריום פנטפוספיד היא תרכובת אי-אורגנית בינארית המורכבת מסמריום וזרחן, שהנוסחה הכימית שלה היא SmP 5 {\displaystyle {\ce {SmP5}}} . ניתן להכין סמריום פנטפוספיד על ידי חימום כמויות סטוכיומטריות של סמריום וזרחן ב-700 מעלות צלזיוס: Sm + 5 P ⟶ SmP 5 {\displaystyle {\ce {Sm + 5P->SmP5}}} סמריום פנטפוספיד יוצר גבישים מונוקליניים, בעלי חבורה מרחבית P121/m1 או P21. הוא מתפרק ב-700 מעלות צלזיוס. mp-9849: SmP5 (monoclinic, P2_1/m, 11), legacy.materialsproject.org Zeitschrift Für Kristallographie, Akademische Verlagsgesellschaft, 1998. (באנגלית) Max-Planck-Gesellschaft Jahrbuch, 1999, ISBN 978-3-525-86129-5. (באנגלית) Schnering, H. G. von; Wittmann, M.; Peters, K. (1 באפריל 1998). "Crystal structure of praseodymium pentaphosphide, PrP5 and of samarium pentaphosphide, SmP5". Zeitschrift für Kristallographie - New Crystal Structures (בגרמנית). 213 (1–4): 489–490. doi:10.1524/ncrs.1998.213.14.489. ISSN 2197-4578. נבדק ב-16 במרץ 2024. {{cite journal}}: (עזרה) Predel., B. (1998). Landolt-Börnstein - Group IV Physical Chemistry (באנגלית). p. 1. נבדק ב-16 במרץ 2024. {{cite book}}: (עזרה) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סמריום פנטפוספיד".
ריבוי (בלשנות עברית)

המונח "צורת רבים" מפנה לכאן. לערך העוסק בצורת הרבים כתופעה מלבד בעברית, ראו מספר (בלשנות). פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא ניסוח משתפך ומעט מאוד תוכן. צורות הריבוי בעברית של שמות עצם ותארים מתחלקות לשתי קטגוריות עיקריות: סיומות "-ים" לשמות זכר ו"-ות" לשמות נקבה. תופעה זו, המקובלת במרבית המקרים, מציגה חריגים והתפתחויות היסטוריות שונות שמשפיעות על השפה העברית עד היום. השפה העברית עשירה בצורות דקדוקיות המשקפות את המגוון והעומק של הלשון. אחת מהתופעות הבולטות בעברית היא השימוש בסיומות שונות לציון ריבוי של שמות עצם ותארים, תלוי במין הדקדוקי של המילה. השימוש בסיומות "-ים" ו"-ות" לא תמיד היה מקובל בעבר. מחקרים מראים שבתקופות מוקדמות של השפה העברית, הבחירה בסיומת לא נקבעה תמיד על פי מין הדקדוקי. ההתאמה בין מין הדקדוקי לסיומת הרבים היא תוצאה של התפתחות לשונית ארוכת שנים. משמשת לרוב לציון ריבוי של שמות עצם ותארים במין הזכר. לדוגמה: ספרים, טובים. משמשת לציון ריבוי של שמות עצם ותארים במין הנקבה. לדוגמה: ספרות, טובות. קיימים מספר חריגים בשימוש בסיומות, כאשר צורתם של שמות מסוימים איננה על פי הכלל הכללי. לדוגמה, שמות ממין זכר המסתיימים ב"-ות", כגון "אבות", או שמות ממין נקבה המסתיימים ב"-ים", כגון "נשים". עם הזמן, צורות רבים מסוימות נעלמו מהשימוש היומיומי, ונותרו צורות רבים אחרות שנשמרו ומשמשות עד היום. כמו כן, הופיעו צורות חדשות שנוצרו בעברית החדשה. מעבר לסיומות הרגילות והחריגים המוכרים, ישנם מקרים בהם שמות עצם בעברית נוטים בשתי צורות רבים, תופעה המשקפת את הדינמיות והגמישות של השפה. למשל, המילה "אגן" יכולה להיות "אגנים" או "אגנות", כששתי הצורות מופיעות בשימוש. תופעה זו מעידה על השפעות שונות על השפה, כולל השאלות משפות אחרות, שינויים תרבותיים והתפתחויות פנימיות בעברית עצמה. צורות הרבים המיוחדות הללו מציינות גם את ההבדלים בין תקופות שונות בהיסטוריה של השפה העברית, מהעברית המקראית, דרך המשנה והתלמוד, ועד לעברית החדשה. במיוחד בעברית החדשה ניכרת נטייה לסדר ולהגדיר את השפה באופן המכבד את המסורת מחד גיסא, אך גם מאפשר התחדשות והתאמה למציאות החדשה מאידך. סיומת הרבים – בין קביעוּת להתרוצצוּת, באתר האקדמיה ללשון העברית, ‏25 במרץ 2010 סיומות הרבים ־יִם ו־וֹת, באתר האקדמיה ללשון העברית, ‏17 בדצמבר 2020 מה זה אגנים - מילון עברי עברי - מילוג, באתר milog.co.il מה זה אגנות - מילון עברי עברי - מילוג, באתר milog.co.il
ג'ו אן דייוויס

ג'ו אן דייוויס (באנגלית: Jo Ann Davis; 29 ביוני 1950 – 6 באוקטובר 2007) הייתה פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס הראשון של קהיליית וירג'יניה מ-2001 ועד למותה באוקטובר 2007. היא הייתה האישה הרפובליקנית הראשונה שנבחרה לקונגרס מטעם וירג'יניה, והשנייה בסך הכל. ג'ו אן סידס נולדה במחוז רוואן שבקרוליינה הצפונית, אך התגוררה בווירג'יניה החל מגיל תשע. היא השלימה את לימודיה התיכוניים בתיכון קיקוטן (Kecoughtan) שבהמפטון. דייוויס למדה במכללת העסקים המפטון רודס. בטרם נבחרה אל בית הנבחרים של וירג'יניה בשנת 1997, עבדה דייוויס בתחום הנדל"ן. ב-1999 נבחרה לתקופת כהונה שנייה בבית הנבחרים המדינתי. בשנת 2000 הודיע הרב בייטמן (אנ'), בגיל 72, על פרישתו מהפוליטיקה בשל בעיות בריאותיות. הוא נפטר טרם יום הבחירות, ב-11 בספטמבר 2000. דייוויס התמודדה אל מועמדות המפלגה הרפובליקנית ונבחרה כמועמדת המפלגה להחליפו, זאת על אף שמושל וירג'יניה ג'ים גילמור תמך ביריבה העיקרי. דייוויס גברה בבחירות המקדימות על ארבעה מתמודדים אחרים. בנובמבר 2000 היא גרפה כ-58% מקולות הבוחרים ונבחרה אל בית הנבחרים של ארצות הברית. היא הייתה האישה השנייה מווירג'יניה (שנייה ללזלי ביירן הדמוקרטית שכיהנה קדנציה אחת מטעם המחוז ה-11 השכן בין 1993 ל-1995), והאישה הרפובליקנית הראשונה מווירג'יניה שנבחרה לבית הנבחרים האמריקאי בזכות עצמה. מחוז הקונגרס הראשון אותו ייצגה נמנה בין המעוזים הרפובליקניים הכבדים ביותר בווירג'יניה. אף דמוקרט לא זכה במחוז מאז 1977, ורק המחוז ה-9 הדרום-מערבי והמחוז ה-6 שבסיסו בעמק שננדואה נחשבים להרבה יותר רפובליקניים. דייוויס נבחרה מחדש ללא התנגדות בשנת 2002, וניצחה את הפוליטיקאי העצמאי ויליאם א. לי ב-2004. היא נבחרה לתקופת כהונה רביעית ואחרונה ב-2006. במהלך כהונתה בבית הנבחרים הייתה תומכת נלהבת בהפחתת מסים וריסון הצמיחה וההוצאות של הממשלה הפדרלית של ארצות הברית, והייתה הרפובליקנית הבכירה בוועדת המשנה למדיניות מודיעין של ועדת המודיעין בבית הנבחרים האמריקאי. ב-2001 התקבלה החקיקה הראשונה שניסחה, אשר הגדילה את סכום ביטוח החיים של חללי הכוחות המזוינים של ארצות הברית שנפלו בעת מילוי תפקידים בין 1 בספטמבר 2000 ל-1 באפריל 2001. היא תמכה ביציאה למלחמת עיראק. ב-6 באוקטובר 2007 נפטרה דייוויס בביתה שבגלוסטר קורטהאוס. לפי הדיווחים בעיתונות היא החלימה מהתקף שני של סרטן השד, אך מצבה הבריאותי התדרדר במהירות במהלך השבוע שקדם למותה. רוב ויטמן, חבר בית הנבחרים של וירג'יניה, נבחר למלא את מושבה בקונגרס ולאחר מכן נבחר כהלכה לכהונה מלאה. מדיה וקבצים בנושא ג'ו אן דייוויס בוויקישיתוף ג'ו אן דייוויס, באתר המדריך הביוגרפי של הקונגרס של ארצות הברית (באנגלית) ג'ו אן דייוויס, באתר "Find a Grave" (באנגלית) AP‏, Jo Ann Davis Dies at 57; Represented Virginia in Congress, באתר הניו יורק טיימס, 8 באוקטובר 2007 (באנגלית)